Προεδρικό Διάταγμα 2000/9Ίδρυση Αυτοτελούς Γραφείου Περιφερειακής Ανάπτυξης Δωδεκανήσου της Περιφέρειας Νοτίου Αιγαίου Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις της παρ. 1, εδάφια πέμπτο, έκτο και έβδομο, του άρθρου 2 και της παραγράφου 1 του άρθρου 20 του Ν. 2503/97 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (ΦΕΚ/107/Α/30.5.1997). 2. Τις διατάξεις της παραγράφου 1, περίπτωση (α2) του άρθρου 8 του Ν. 2601/98 (ΦΕΚ 81/Α/15.4.1998), «Ενισχύσεις ιδιωτικών επενδύσεων για την οικονομική και Περιφερειακή Ανάπτυξη της Χώρας» με τις οποίες μεταβιβάζονται αρμοδιότητες στο Γραφείο Περιφερειακής Ανάπτυξης Δωδεκανήσου της Περιφέρειας Νοτίου Αιγαίου. 3. Τις διατάξεις του άρθρου 22 παρ. 3 του Ν. 2362/95 (Α 247). 4. Τις διατάξεις του άρθρου 29Α του Ν. 1558/1985 «Κυβέρνηση και Κυβερνητικά Όργανα» (Α 137) όπως προστέθηκε με το άρθρο 27 του Ν. 2081/1992 «Ρύθμιση του θεσμού των Επιμελητηρίων, τροποποίηση των διατάξεων του Ν. 1712/1987 για τον εκσυγχρονισμό των Επαγγελματικών Οργανώσεων των Εμπόρων και Λοιπών Επαγγελματιών και άλλες διατάξεις» (Α 154) και τροποποιήθηκε με το άρθρο 1 του Ν. 2469/1997 (Α 38). 5. Την με αριθμό 8211/8.3.99 απόφαση του Πρωθυπουργού και της Υπουργού Εσωτερικών, Δημόσιας Διοίκησης και Αποκέντρωσης (Β 198), «Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης Λεωνίδα Τζανή και Γεώργιο Φλωρίδη» 6. Την με αριθμό 1107147/1239/006Α/4.10.96 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών» (ΦΕΚ 922 τ.Β ). 7. Την από 23.10.1998 αρ. πρωτ. 8998 γνώμη του Γενικού Γραμματέα της Περιφέρειας Νοτίου Αιγαίου. 8. Το γεγονός ότι από τις ρυθμίσεις του παρόντος διατάγματος, προκαλείται ετήσια δαπάνη ύψους 3.500.000 δραχμών, η οποία έχει προβλεφθεί στον προϋπολογισμό της Περιφέρειας, Φορέας 912-14, Ε.Φ.062, ΚΑΕ 0237, 0822, 0823, 0824, 0831, 0832, 0843, 0869, 1111, 1231, 1512. 9. Την με αριθμό 201/1999 γνωμοδότηση του Συμβουλίου της Επικρατείας μετά πρόταση των Υφυπουργών Εσωτερικών, Δημόσιας Διοίκησης και Αποκέντρωσης και Οικονομικών, αποφασίζουμε: Άρθρο μόνο 1. Ιδρύεται στη Γενική Διεύθυνση Περιφέρειας Νοτίου Αιγαίου αυτοτελές Γραφείο Περιφερειακής Ανάπτυξης Δωδεκανήσου με έδρα τη Ρόδο. 2. Αρμοδιότητες του Γραφείου είναι οι εξής: α. Η σύνταξη προτάσεων για τη διαμόρφωση της περιφερειακής πολιτικής στο Νομό Δωδεκανήσου. β. Η παρακολούθηση και ο έλεγχος της εφαρμογής της επενδυτικής πολιτικής του Δημόσιου Τομέα κατά την κατάρτιση και εκτέλεση του Νομαρχιακού προγράμματος Δημοσίων Επενδύσεων Δωδεκανήσου, σύμφωνα με τις διατάξεις του Ν. 1622/1986. γ. Η υπαγωγή επενδύσεων ή και προγραμμάτων που πραγματοποιούνται στο Νομό Δωδεκανήσου μέχρι του ποσού που καθορίζεται από πς διατάξεις του Ν. 2601/98. δ. Η προώθηση των διαδικασιών αξιολόγησης και έγκρισης των επενδύσεων, ο έλεγχος αυτών και η εφαρμογή των σχετικών με τα κίνητρα διατάξεων. 3. Του Γραφείου Περιφερειακής Ανάπτυξης Δωδεκανήσου προΐσταται υπάλληλος κλάδων ΠΕ Οικονομολόγων ή ΠΕ Διοικητικού - Λογιστικού ή ΤΕ Διοικητικού - Λογιστικού. Στον Υφυπουργό Εσωτερικών, Δημόσιας Διοίκησης και Αποκέντρωσης αναθέτουμε τη δημοσίευση και εκτέλεση του παρόντος διατάγματος. Αθήνα, 13 Ιανουαρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝ. ΣΤΕΦΑΝΟΠΟΥΛΟΣ ΟΙ ΥΦΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ ΛΕΩΝΙΔΑΣ ΤΖΑΝΗΣ Ν. ΧΡΙΣΤΟΔΟΥΛΑΚΗΣ Φ (2) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 10 Ίδρυση Τμήματος Περιβάλλοντος και Χωροταξίας Δωδεκανήσου στην Περιφέρεια Νοτίου Αιγαίου Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α) Της παρ. 1 του άρθρου 2 και της παρ. 1 του άρθρου 20 του Ν. 2503/97 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (ΦΕΚ 107/Α/30.5.1997). β) Του άρθρου 27 του Ν. 2081/1992 (ΦΕΚ Α/154), με το οποίο προστέθηκε άρθρο 29Α στο Ν. 1558/1985 όπως τροποποιήθηκε με το άρθρο 1 παρ. 2α του Ν. 2469/1997 (ΦΕΚ Α 38). γ) Του άρθρου 22 παρ. 3 του Ν. 2362/95 (Α 247). 2. Την με αριθμό 8211/8.3.1999 απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης Λεωνίδα Τζανή και Γεώργιο Φλωρίδη» (Β 198). 3. Την 1107147/1239/006/Α/4.10.1996 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ 922 Β ). 4. Την από 17.3.1999 γνώμη του Γενικού Γραμματέα της Περιφέρειας Νοτίου Αιγαίου. 5. Το γεγονός όπ από τις ρυθμίσεις του παρόντος διατάγματος, προκαλείται ετήσια δαπάνη ύψους 6.800.000 δραχμών, η οποία έχει προβλεφθεί στον προϋπολογισμό της Περιφέρειας και θα βαρύνει τους ΚΑΕ 0237, 0813, 0824, 0831, 0832, 0843, 0899, 1111, 1231, 1512, 1699, 1712. 6. Την ανάγκη προσαρμογής της οργάνωσης της Περιφέρειας στις τοπικές συνθήκες και ιδιαιτερότητες, καθώς και την ανάγκη ταχείας διεκπεραίωσης των υποθέσεων και εξασφάλιση εύρυθμης και αποδοτικής λειτουργίας των υπηρεσιών της Περιφέρειας. 7. Την με αριθ. 328/1999 γνωμοδότηση του Συμβουλίου της Επικρατείας μετά από πρόταση των Υφυπουργών Εσωτερικών, Δημόσιας Διοίκησης και Αποκέντρωσης και Οικονομικών, αποφασίζουμε: Άρθρο μόνο 1. Συνιστάται στην Περιφέρεια Νοτίου Αιγαίου αυτοτελές Τμήμα Περιβάλλοντος και Χωροταξίας Δωδεκανήσου με έδρα τη Ρόδο και τοπική αρμοδιότητα το σύνολο του Νομού Δωδεκανήσου. 2. Οι αρμοδιότητες του Τμήματος Περιβάλλοντος και Χωροταξίας Δωδεκανήσου το οποίο υπάγεται απ ευθείας στη Γενική Διεύθυνση της Περιφέρειας είναι οι εξής: 1) Η προέγκριση χωροθέτησης έργων και δραστηριοτήτων του Νομού Δωδεκανήσου, κατηγορίας ΑΙΙ (άρθρο 8 ΚΥΑ 69269/5387/1990 ΦΕΚ 678Β) που μεταβιβάσθηκαν από το Υ.ΠΕ.ΧΩ.ΔΕ. στην Περιφέρεια, κατά τις διατάξεις του άρθρου 1 παρ. 1 Κεφάλαιο Γ εδ. 1 του Ν. 2647/98 (ΦΕΚ 237/Α/98), όπως κάθε φορά θα ισχύουν. 2) Η έγκριση περιβαλλοντικών όρων έργων και δραστηριοτήτων του Νομού Δωδεκανήσου κατηγορίας ΑΙΙ (άρθρο 4 παρ. 1 και άρθρο 5 παρ. 1 του Ν. 1650/1986 ΦΕΚ 160Α, άρθρο 9 της ΚΥΑ 69269/5387/1990, ΦΕΚ 678Β και ΚΥΑ 75308/5512/1990 ΦΕΚ 691Β) και εφόσον έχουν την αρμοδιότητα προέγκρισης χωροθέτησης, κατά τις διατάξεις του άρθρου 1, παρ. 2 Κεφάλαιο Ι εδ. 17, 18, 19 του Ν. 2647/98 (ΦΕΚ 237Α/98), όπως κάθε φορά θα ισχύουν. 3) Ο εντοπισμός χώρων διάθεσης στερεών αποβλήτων και η προέγκριση χωροθέτησης αυτών δυναμικότητας μέχρι 100.000 ισοδύναμου πληθυσμού, εξαιρουμένων των οργανωμένων εγκαταστάσεων διαχείρισης απορριμμάτων που περιλαμβάνουν εγκαταστάσεις μηχανικής διαλογής, παρασκευής εδαφοβελτιωτικών, παραγωγής βιοαερίου, καθώς και άλλης εγκατάστασης καύσης και παραγωγής ενέργειας (άρθρο 8 ΚΥΑ 69269/5387/1990, ΦΕΚ 678 Β κατά τις διατάξεις του άρθρου 1 παρ. 1 Κεφάλαιο Γ εδ. 2 του Ν. 2647/98 (ΦΕΚ 237/Α/98). 4) Η εκτίμηση για το αν από τον εκσυγχρονισμό ή επέκταση υφιστάμενων έργων και δραστηριοτήτων, των οποίων έχει αρμοδιότητα έγκρισης περιβαλλοντικών όρων, επέρχονται ουσιαστικές διαφοροποιήσεις σε σχέση με τις επιπτώσεις τους στο περιβάλλον (άρθρο 8 παρ. 1 και άρθρο 9 παρ. 1 ΚΥΑ 69269/5387/90, ΦΕΚ 678/Β), κατά τις διατάξεις του άρθρου 1 παρ. 1 Κεφάλαιο Γ εδ. 3 του Ν. 2647/98 (ΦΕΚ 237/Α/98). 5) Η εγκατάσταση σε αντιπροσωπευτικές θέσεις εθνικού δικτύου, σταθμών για την παρακολούθηση της ποιότητας της ατμόσφαιρας και η παρακολούθηση της λειτουργίας τους (άρθρο 7 παρ. 3 του Ν. 1650/86, (ΦΕΚ 160/Α/86), κατά τις διατάξεις του άρθρου 1, παρ. 1 Κεφάλαιο Γ , εδ. 4 του Ν. 2647/98 (ΦΕΚ 237/Α/98). 6) Η έγκριση χωροθέτησης και οικιστικής καταλληλότητας εκτάσεων οικοδομικών συνεταιρισμών άρθρο 17 παρ. 2 του Π.Δ. 93/87 (ΦΕΚ 52 Α ) σε συνδυασμό με το άρθρο 24 παρ. 18 του Ν. 2508/97, (ΦΕΚ 199/Α/97), κατά τις διατάξεις του άρθρου 1 παρ. 1 Κεφάλαιο Γ , εδ. 5 του Ν. 2647/98 (ΦΕΚ 237/Α/98). 7) Η λήψη έκτακτων μέτρων σε περιπτώσεις ρύπανσης του περιβάλλοντος (άρθρο 2 του Ν. 1327/1983 ΦΕΚ 21 Α), κατά τις διατάξεις του άρθρου 1 παρ. 1 Κεφάλαιο Γ , εδ. 15 του Ν. 2647/98 (ΦΕΚ 237/Α/98). 8) Η εξειδίκευση των γενικών κατευθύνσεων και οδηγιών στο Νομό Δωδεκανήσου, στα θέματα πολεοδομικού σχεδιασμού οικιστικής πολιτικής και κατοικίας, καθώς και οικοδομικού και κτιριοδομικού κανονισμού. Ο συντονισμός της υλοποίησης των προγραμμάτων εκτέλεσης έργων που προβλέπονται από τα γενικά πολεοδομικά σχέδια (Γ.Π.Σ.) και τις πολεοδομικές μελέτες, κατά τις διατάξεις του άρθρου 6, παρ. 6, περίπτωση β εδ. πρώτο, του Ν. 2503/97 (ΦΕΚ 107/Α/1997). 9) Η παρακολούθηση, ο συντονισμός και η διατύπωση απόψεων σε ότι αφορά προγράμματα μελετών (Γ.Π.Σ.) και πολεοδομικών μελετών ή και μεμονωμένων ως άνω μελετών. Η παρακολούθηση άσκησης των αρμοδιοτήτων πολεοδομικού σχεδιασμού και εφαρμογών των νομαρχιακών υπηρεσιών του νομού Δωδεκανήσου, και η παροχή κατευθύνσεων και οδηγιών, σε αυτές, κατά τις διατάξεις του άρθρου 6, παρ. 6, περίπτωση β εδάφια τρίτο και τέταρτο του Ν. 2503/97 (ΦΕΚ Α/1997). Η έγκριση και αναθεώρηση Γ.Π.Σ. κατά τις διατάξεις του άρθρου 4 του Ν. 2508/97 «Βιώσιμη οικιστική ανάπτυξη των πόλεων και οικισμών της χώρας και άλλες διατάξεις» (ΦΕΚ 124/Α/13.6.97), καθώς και η έγκριση και αναθεώρηση ΣΧΟΟΑΠ κατά τις διατάξεις του άρθρου 5 του Ν. 2508/97 «Βιώσιμη οικιστική ανάπτυξη των πόλεων και οικισμών της χώρας και άλλες διατάξεις» (ΦΕΚ 124/Α/ 13.6.97). 10) Η έκδοση απόφασης έγκρισης παρεκκλίσεων για εγκαταστάσεις εκτός εγκεκριμένων σχεδίων και εκτός ορίων οικισμών σύμφωνα με τις διατάξεις του από 24.5.1985 Π.Δ/τος (ΦΕΚ 270 Α). Οι αρμοδιότητες επιθεωρητή που αναφέρονται σε θέματα επικίνδυνων οικοδομών, σύμφωνα με τις παραγράφους 3 και 4 του άρθρου 5 του από 13/22.4.1929 Π.Δ/τος (ΦΕΚ 153 Α). Η έκδοση απόφασης εξαίρεσης από την κατεδάφιση σύμφωνα με τις διατάξεις του Α.Ν. 410/1968. Η έκδοση απόφασης συγκρότησης συνεργείου κατεδάφισης αυθαιρέτων κτισμάτων και κατασκευών, σύμφωνα με τις διατάξεις του άρθρου 6 του Π.Δ. 267/98 «Διαδικασία χαρακτηρισμού και κατεδάφισης νέων αυθαίρετων κατασκευών, τρόπος εκτίμησης της αξίας και καθορισμός του ύψους των προστίμων αυτών» (ΦΕΚ 195/Α/21.8.98). 11) Ο καθορισμός των όρων και περιορισμών δόμησης των γηπέδων για την ανέγερση αθλητικών εγκαταστάσεων μείζονος σημασίας σε εκτός σχεδίου περιοχές (άρθρο 9 του Π.Δ. 6.10.78 (ΦΕΚ 538/Δ/78), κατά τις διατάξεις του άρθρου 1, παρ. 1, Κεφάλαιο Γ, εδάφ. 6 του Ν. 2647/98 (ΦΕΚ 237/Α/98). 12) Ο καθορισμός ελεύθερου ύψους υπογείων βοηθητικής χρήσης σε ειδικά κτίρια που δεν υπάγονται σε αρμόδιο φορέα λειτουργίας άρθρο 8 παρ. 32 κτιριοδομικού κανονισμού και απόφαση 3046/304/30-1/3.2.89, (ΦΕΚ 59/Δ/89), κατά τις διατάξεις του άρθρου 1, παρ. 1, Κεφάλαιο Γ, εδάφ. 8 του Ν. 2647/98 (ΦΕΚ 237/Α/98). 13) Η έγκριση ανέγερσης κτιρίων κοινής ωφέλειας κατά παρέκκλιση των διατάξεων του άρθρου 1 του Π.Δ. 24/85 (άρθρο 7 παρ. 2 του Π.Δ. 24/85 (ΦΕΚ 270/Δ/85), κατά τις διατάξεις του άρθρου 1, παρ. 1, Κεφάλαιο Γ, εδ. 9 του Ν. 2647/98 (ΦΕΚ 237/Α/98). 14) Η έγκριση κατασκευής αναγκαίων έργων ύδρευσης και αποχέτευσης πόλεων και οικισμών κατά παρέκκλιση των διατάξεων του άρθρου 1 του Π.Δ. 24/1985 (άρθρο 7 παρ. 3 του Π.Δ. 24/1985 (ΦΕΚ 270 Δ), κατά τις διατάξεις του άρθρου 1, παρ. 1, Κεφάλαιο Γ, εδ. 10 του Ν. 2647/98 (ΦΕΚ 237/Α/98). 15) Η έγκριση κατασκευής εγκαταστάσεων βιολογικού καθαρισμού λυμάτων, εγκαταστάσεων διϋλιστηρίων ύδατος, καθώς και κτιρίων για την εξυπηρέτηση των εγκαταστάσεων αυτών κατά περέκκλιση των διατάξεων του άρθρου 1 του Π.Δ. 24/85 (άρθρο 7 παρ. 4 του Π.Δ. 24/85, ΦΕΚ 270/Δ/85), κατά τις διατάξεις του άρθρου 1, παρ. 1, Κεφάλαιο Γ, εδ. 11 του Ν. 2647/98 (ΦΕΚ 237/Α/98). 16) Ο χαρακτηρισμός οικοδομικού τετραγώνου ως ενεργού άρθρο 13 του Ν. 1577/85 (ΦΕΚ 210/Α/85) κατά τις διατάξεις του άρθρου 1, παρ. 1, Κεφάλαιο Γ, εδ. 12 του Ν. 2647/98 (ΦΕΚ 237/Α/98). 17) Η εξαίρεση από την κατεδάφιση αυθαίρετων κτισμάτων που ανήκουν στο Δημόσιο, νομικά πρόσωπα δημοσίου δικαίου και οργανισμούς τοπικής αυτοδιοίκησης (άρθρο 9 παρ. 10 του Ν. 1512/85, όπως ισχύει, (ΦΕΚ 4/Α/85), κατά τις διατάξεις του άρθρου 1, παρ. 1, Κεφάλαιο Γ, εδ. 13 του Ν. 2647/98 (ΦΕΚ 237/Α/98). 18) Η έγκριση τοπικού ρυμοτομικού σχεδίου για εκτέλεση επειγόντων στεγαστικών κρατικών προγραμμάτων του Οργανισμού Εργατικής Κατοικίας, της Δημόσιας Επιχείρησης Πολεοδομίας και Στέγασης, και της ΕΚΤΕΝΕΠΟΛ και ο καθορισμός όρων και περιορισμών δόμησης (άρθρο 26 παρ. 1 εδ. α του Ν. 1337/83, (ΦΕΚ 33/Α/83), κατά τις διατάξεις του άρθρου 1, παρ. 1, Κεφάλαιο Γ , εδ. 14 του Ν. 2647/98 (ΦΕΚ 237/Α/98). 3. Του Τμήματος ΠΕ.ΧΩ. Δωδεκανήσου προΐσταται υπάλληλος του κλάδου ΠΕ Μηχανικών ή ΠΕ Περιβαλλοντολόγων ή ΠΕ Περιφερειακής Ανάπτυξης ή ΠΕ Χημικών. 4. Για τη στελέχωση του τμήματος κατανέμονται από τις προβλεπόμενες θέσεις της Περιφέρειας Νοτίου Αιγαίου οι ακόλουθες κατά κλάδο και ειδικότητα θέσεις: ΠΕ Πολιτικών Μηχανικών 1 θέση ΠΕ Ηλεκτρολόγων Μηχανολόγων-Μηχανικών 1 θέση ΠΕ Οικονομικού - Διοικητικού 1 θέση ΠΕ Αρχιτεκτόνων Μηχανικών 1 θέση ΠΕ Γεωλόγων 1 θέση ΔΕ Τεχνικών 2 θέσεις ΔΕ Διοικητικού Λογιστικού 1 θέση Στον Υφυπουργό Εσωτερικών, Δημόσιας Διοίκησης και Αποκέντρωσης ανατίθεται η δημοσίευση και η εκτέλεση του παρόντος. Αθήνα, 13 Ιανουαρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝ. ΣΤΕΦΑΝΟΠΟΥΛΟΣ ΟΙ ΥΦΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ ΛΕΩΝΙΔΑΣ ΤΖΑΝΗΣ Ν. ΧΡΙΣΤΟΔΟΥΛΑΚΗΣ

[Source: greek_legal_code_raptarchis | Tokens: 12005]